open-index/open-wikipedia-markdown huggingface dataset:
Άγιος Γεώργιος (εκκλησίες)

Με το όνομα **Άγιος Γεώργιος** υπάρχουν οι κάτωθι εκκλησίες στην Ελλάδα και στην Κύπρο: 

* ο Ναός Αγίου Γεωργίου (Ροτόντα) Θεσσαλονίκης
* ο Ναός Αγίου Γεωργίου Ερμούπολης
* ο Άγιος Γεώργιος (Γαλάτσι)
* ο Άγιος Γεώργιος εν τη κυπαρίσσω
* ο Άγιος Γεώργιος (Καλογρέζα)
* ο Άγιος Γεώργιος (Λυκαβηττού)
* ο Άγιος Γεώργιος Τζιώτη
* ο Άγιος Γεώργιος του Καρύκη
* ο Άγιος Γεώργιος των Ελλήνων
* ο Άγιος Γεώργιος των Ελλήνων Αμμοχώστου
Περίστροφο

thumb|250px|Περίστροφον Ναγκάντ 1895
Το **περίστροφο** ή **ρεβόλβερ** (από την αντίστοιχη αγγλική λέξη, *revolver*) είναι επαναληπτικό πυροβόλο όπλο το οποίο διαθέτει ένα περιστρεφόμενο κύλινδρο ο οποίος περιέχει πολλαπλές θαλάμες και τουλάχιστον μία κάννη. Σχεδόν όλα τα πρώτα περίστροφα είχαν κυλίνδρους με έξι θαλάμους, με αποτέλεσμα να ονομαστούν «εξάσφαιρα», όρος που χρησιμοποιείται ακόμα και σήμερα. Παρόλα αυτά, έχουν κατασκευαστεί περίστροφα που έχουν από 3 έως 24 θαλάμους, με τα περισσότερα να έχουν 5 ή 6.

Το περίστροφο επιτρέπει στον χρήστη να πυροβολήσει αρκετές φορές χωρίς να ξαναγεμίσει. Κάθε φορά που σηκώνεται ο κόκκορας, ο κύλινδρος περιστρέφεται ώστε να ευθυγραμμιστεί ο επόμενος θάλαμος και η σφαίρα με τον κόκκορα και την κάννη, γεγονός που δίνει στο όπλο το όνομά του. Σε ένα περίστροφο μονής ενέργειας, ο χειριστής πρέπει να ανασηκώσει τον κόκκορα με το ελεύθερο χέρι ή τον αντίχειρά του και το τράβηγμα της σκανδάλης απελευθερώνει τον κόκκορα. Σε ένα περίστροφο διπλής δράσης, το τράβηγμα της σκανδάλης πρώτα κινεί τον κόκκορα πίσω και μετά τον απελευθερώνει.

Τα πρώτα όπλα με περιστρεφόμενους κυλίνδρους που είχαν πολλούς θαλάμους και τροφοδοτούσαν μία κάννη κατασκευάστηκαν στα τέλη του 16ου αιώνα στην Ευρώπη. Στην πράξη όμως, ήταν ακριβά και σπάνια. Τα περίστροφα θα γίνονταν διαθέσιμα και στους μη πλούσιους μόλις τον 19ο αιώνα. Ένα από τα πρώτα τέτοια όπλα ήταν ένα περίστροφο που κατασκευάστηκε το 1814 από την Ελίσα Κόλλιερ. Το πρώτο περίστροφο με κρουστικό καπάκι εφευρέθηκε από τον Ιταλό Φραντσέσκο Αντόνιο Μπρόκου το 1833. Έλαβε βραβείο 300 φράγκων για την εφεύρεσή του, αν και δεν το πατένταρε, και το περίστροφό του παρουσιάστηκε στον βασιλιά Κάρολο Αλβέρτο της Σαρδηνίας. Όμως, το 1835, κατατέθηκε δίπλωμα ευρεσιτεχνίας για ένα παρόμοιο από τον Σάμουελ Κολτ, το οποίο στη συνέχεια έγινε το πρώτο περίστροφο μαζικής παραγωγής. Η εταιρεία του Κολτ έγινε διάσημη για την ποιότητα των όπλων.

Τα περίστροφα σύντομα άρχισαν να χρησιμοποιούνται σχεδόν παντού. Στις αρχές του 20ού αιώνα εμφανίστηκαν τα ημιαυτόματα πιστόλια, τα οποία έχουν περισσότερες σφαίρες και γεμίζουν ταχύτερα. Όμως, τα ημιαυτόματα πιστόλια δεν θεωρούνταν αρκετά αξιόπιστα για την αστυνομία ή για αυτοάμυνα μέχρι το δεύτερο μισό του αιώνα, και τα περίστροφα συνέχισαν να χρησιμοποιούνται από την αστυνομία και τους πολίτες μέχρι να αναπτυχθούν σύγχρονα πιστόλια, όπως το Μπερέττα 92 και το Glock 17 τις δεκαετίες του 1970 και του 1980. Σήμερα, τα αυτόματα πιστόλια έχουν αντικαταστήσει σχεδόν πλήρως τα περίστροφα στις στρατιωτικές και αστυνομικές δυνάμεις.

## Παραπομπές


Κατηγορία:Πυροβόλα
Revolver (αποσαφήνιση)

Το **revolver** μπορεί να αναφέρεται στα παρακάτω:
* περίστροφο, είδος όπλου
* ''Revolver'', μουσικό άλμπουμ των Beatles
* "Revolver" τραγούδι της Μαντόνα
White Lies

Οι **White Lies** είναι αγγλικό ποστ-πανκ συγκρότημα που δημιουργήθηκε τον Οκτώβριο του 2007 στο Λονδίνο. Αποτελείται από τους Χάρι ΜακΒέι (φωνητικά, ηλεκτρική κιθάρα), Τσάρλς Κέιβ (μπάσο, φωνητικά), και Τζακ Λόρενς-Μπράουν (ντραμς).Το συγκρότημα αρχικά χρησιμοποιούσε το όνομα Fear of Flying πριν τη μετονομασία του σε White Lies. Μουσικά, το συγκρότημα έχει συγκριθεί με άλλα  όπως οι Editors, Joy Division, Interpol και The Killers.

## Δισκογραφία
### Άλμπουμς

### Singles

* Death ( 2008)
* To Lose My Life (2009)
* Farewell to the Fairground (2009)
* Bigger Than Us (2010)
* Strangers (2011)
* The Power and the Glory (2011)
* There Goes Our Love Again (2013)
* First Time Caller (2013)
* Take It Out on Me (2016)
* Tokyo (2019)

## Υποσημειώσεις


## Εξωτερικοί σύνδεσμοι

*  

Κατηγορία:Βρετανικά indie rock συγκροτήματα
Κατηγορία:Αγγλικά gothic rock συγκροτήματα
Πράξη τακτοποίησης

Η **«Πράξη Τακτοποίησης»** (πλήρης τίτλος: «Πράξη Τακτοποίησης και Αναλογισμού») αποτελεί απόφαση της Διοίκησης (διοικητική πράξη) με την οποία διενεργείται η τακτοποίηση των οικοπέδων που είναι ενταγμένα σε σχέδιο πόλης που έχει εγκριθεί με παλαιότερες διατάξεις. Αλλάζει το σχήμα και το εμβαδόν των οικοπέδων μέσω μεταβιβάσεων τμημάτων οικοπέδων. 

## Περιγραφή
Η Πράξη καθορίζει ποιες μεταβιβάσεις οικοπέδων ή τμημάτων οικοπέδων πρέπει να γίνουν, ώστε να υλοποιηθεί ο πολεοδομικός σχεδιασμός (το σχέδιο πόλης). Καθορίζονται επακριβώς τα οικόπεδα ή τα τμήματα οικοπέδων που δεσμεύονται για να γίνουν δρόμοι, πάρκα, σχολεία κ.λπ. Καθορίζει ποιος πρέπει να τα αποζημιώσει (αναλογισμοί). Επίσης καθορίζονται ποια οικόπεδα ή τμήματα οικοπέδων πρέπει να ενσωματωθούν σε άλλα οικόπεδα (προσκυρώσεις) ώστε τα δεύτερα να γίνουν άρτια (να αποκτήσουν κατάλληλο εμβαδόν και σχήμα) για να μπορέσουν να οικοδομηθούν.

Αποτελεί το βασικό εργαλείο εφαρμογής του σχεδίου πόλης από το έτος 1923 έως το 1983 οπότε με το Ν.1337 αντικαταστάθηκε από την, περισσότερο δίκαιη και περισσότερο περίπλοκη, «Πράξη Εφαρμογής». Αν και η «Πράξη Εφαρμογής» αποτελεί πιο πρόσφατο και εξελιγμένο εργαλείο, σε όλες τις περιοχές που εντάχθηκαν στο σχέδιο πόλης με νομοθεσία προγενέστερες του Ν. 1337/83, απαιτείται η χρήση της «Πράξης Τακτοποίησης» ακόμα και σήμερα.

## Σκοπός
Σκοπός της «Πράξης Τακτοποίησης» είναι αφενός η υλοποίηση του σχεδίου πόλης και η τακτοποίηση (αρτιοποίηση) των οικοπέδων. Η υλοποίηση του σχεδίου πόλης αφορά στην απόδοση σε κοινή χρήση των εδαφικών τμημάτων που προβλέπονται για κοινόχρηστες και κοινωφελείς χρήσεις. Η ιδιοκτησία προστατεύεται με το άρθρο 18 του Συντάγματος. Έτσι εκτάσεις που προβλέπονται να γίνουν κοινόχρηστες όπως οι δρόμοι, τα πάρκα και οι πλατείες δεν μπορούν να διαμορφωθούν στην τελική τους μορφή για χρήση από το κοινό, αν δεν αποζημιωθούν οι ιδιοκτήτες τους που πρέπει να τα αποστερηθούν. Το ίδιο ισχύει και για τις κοινωφελείς χρήσεις όπως οι χώροι που προβλέπονται για ανέγερση κτιρίων εκπαίδευσης, αθλητισμού, πρόνοιας, υγείας κ.λπ.

Η τακτοποίηση οποιουδήποτε οικοπέδου επηρεάζει τα γειτονικά του (όμορα). Αυτό συμβαίνει διότι μπορεί να ανταλλάσουν μεταξύ τους οικοπεδικά τμήματα ή το ένα να οφείλει αποζημίωση στο άλλο. Για το λόγο αυτό εάν απαιτείται πράξη τακτοποίησης σε ένα οικόπεδο, η ανάγκη αυτή μπορεί να παρεμποδίσει την οικοδόμηση του όμορου (γειτονικού) του, διότι δεν έχει καθοριστεί το οριστικό του σχήμα και εμβαδόν. Η απόφαση για την οικοδόμηση ή μη άρτιου οικοπέδου το οποίο γειτνιάζει με οικόπεδο που χρήζει πράξη τακτοποίησης λαμβάνεται από την υπηρεσία του κράτους που είναι επιφορτισμένη με τον πολεοδομικό σχεδιασμό. Σήμερα είναι οι Υπηρεσίες Δόμησης των Δήμων.

## Νομοθεσία & Νομολογία
* ν.δ. 17.7.1923 (ΦΕΚ 228) 
* ν.δ. 690/1948 (ΦΕΚ 133) 
* Ν.1577/1985 (ΦΕΚ 210Α) 

## Σύνδεσμοι
* Νομοθεσία Τακτοποίησης και Προσκύρωσης Οικοπέδων στο Υπουργείο Περιβάλλοντος, Ενέργειας και Κλιματικής Αλλαγής 
* ΓΟΚ 1985 (βλ άρθρο 24)
Garage Inc.

**Garage Inc.** είναι ο τίτλος της συλλογής διασκευών του Αμερικάνικου Heavy Metal συγκροτήματος Metallica, η οποία κυκλοφόρησε στις 23 Νοεμβρίου του 1998 μέσω της δισκογραφικής εταιρείας "Elektra Records".
Η συλλογή περιλαμβάνει διασκευές που έχουν κάνει οι Metallica με τίτλο "*Garage Days Revisited*" για το σινγκλ του τραγουδιού "*[[Creeping Death]]*" το 1984, το ΕΡ "*[[The $5.98 E.P.: Garage Days Re-Revisited]]*", τραγούδια που μπήκαν στη δεύτερη πλευρά διάφορων σινγκλ τους, τις εκτελέσεις τραγουδιών των Motörhead με την ονομασία "Motörheadache" το 1995, όπως και έντεκα κομμάτια που ηχογραφήθηκαν το 1998 και αποτέλεσαν το πρώτο εκ των δύο CD αυτής της κυκλοφορίας.
Το "*Garage Inc.*" σκαρφάλωσε στη δεύτερη θέση των τσαρτ του Billboard στις Ηνωμένες Πολιτείες και έχει βραβευθεί ως πενταπλά πλατινένιο, ενώ ανέβηκε στην κορυφή των καταλόγων επιτυχιών στη Φινλανδία, τη Γερμανία, τη Νορβηγία και τη Σουηδία.

## Τραγούδια
### CD 1

### CD 2

## Θέσεις τσαρτ

## Βραβεία

## Μέλη των Metallica
Η σύνθεση του συγκροτήματος κατά τις ηχογραφήσεις του "***Garage Inc.***" είχε την εξής μορφή:
* Τζέιμς Χέτφιλντ - κιθάρα, κύρια φωνητικά
* Κερκ Χάμμετ - κιθάρα
* Κλιφ Μπάρτον - μπάσο
* Τζέισον Νιούστεντ - μπάσο, φωνητικά
* Λαρς Ούλριχ - τύμπανα

;Γκεστ συμμετοχές στο "*Tuesday's Gone*"
* Πίπερ Κίναν - φωνητικά
* Τζέρι Κάντρελ - κιθάρα
* Λες Κλέιπουλ - μπάντζο
* Σιν Κίνεϊ - κρουστά
* Τζον Πόπερ - φυσαρμόνικα
* Γκάρι Ρόζινγκτον - κιθάραα
* Τζιν Μάρτιν - κιθάραα

## Παραπομπές


## Πηγές
* Garage Inc. - Metallica | Songs, Reviews, Credits, Awards | AllMusic
* Metallica - Garage Inc. (album review ) | Sputnikmusic
* Metallica - Garage Inc. - Encyclopaedia Metallum: The Metal Archives
* Metallica - Garage Inc. review - Metal Storm

Κατηγορία:Άλμπουμ του 1998
Κατηγορία:Compilation άλμπουμ των Metallica
Μυία

Η **Μυία** (500 π.Χ.) ήταν μια πυθαγόρεια φιλόσοφος και, σύμφωνα με μεταγενέστερη παράδοση, μια από τις κόρες της Θεανώς της Κροτωνιάτιδος και του Πυθαγόρα. Ήταν παντρεμένη με τον Μίλωνα τον Κροτωνιάτη, τον φημισμένο αθλητή. Σε μικρή ηλικία ήταν αρχηγός στη χορωδία και αργότερα, ως γυναίκα, η θρησκευτική της συμπεριφορά ήταν υποδειγματική. Ο Λουκιανός στο έργο του *Μυίας ἐγκώμιον*, αναφέρει ότι θα μπορούσε να πει πολλά για την Μυία τη φιλόσοφο, αν η ιστορία της δεν ήταν τόσο γνωστή σε όλους.

Σώζεται ένα γράμμα που αποδίδεται στη Μυία, πιστεύεται όμως ότι είναι πλαστό και χρονολογείται τον 3ο ή 2ο αιώνα π.Χ. Το γράμμα απευθύνεται σε μια συγκεκριμένη Φύλλιδα και συζητά τη σπουδαιότητα της εκπλήρωσης των αναγκών ενός νεογέννητου μωρού, σύμφωνα με τις αρχές της αρμονίας. Σύμφωνα με την συγγραφέα, το μωρό από φυσικού του επιθυμεί μετριοπάθεια σε όλα τα πράγματα, όπως φαγητό, ένδυση, θερμοκρασία κλπ., και η παραμάνα του μωρού πρέπει να είναι μετριοπαθής επίσης.

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Πυθαγόρειοι φιλόσοφοι
Εδουάρδο Παλόμο

Ο **Εδουάρδο Παλόμο** (*Eduardo Estrada Palomo*, Πόλη του Μεξικού, 13 Μαΐου 1962 - Λος Άντζελες, Καλιφόρνια, 6 Νοεμβρίου 2003) ήταν Μεξικανός ηθοποιός. Ο Παλόμο έγινε διάσημος σε όλο το Μεξικό και τη Λατινική Αμερική μετά από την ενσάρκωση το 1993 του *Juan del Diablo* στο *Corazón Salvaje* (*[[Αιμέ Αγάπη Μου]]*).

Ο Παλόμο ο οποίος άρχισε να παίζει στο θέατρο στην ηλικία 12, βρήκε τη φήμη με την επιτυχία του *Corazón Salvaje*. Συνέχισε να κάνει διάφορες άλλες επιτυχείς σαπουνόπερες και ταινίες στο Μεξικό.
Ήταν αποφασισμένος να μην παίξει σε οποιαδήποτε άλλη τηλενουβέλα μετά τη Ramona (Κέιτ ντελ Καστίγιο ήταν η συν-πρωταγωνίστρια) αλλά η συνέχεια του *Corazón Salvaje* ήταν κάτι που δεν μπορούσε να αρνηθεί. Εργαζόταν σε μια παραγωγή στο Λος Άντζελες όταν πέθανε.

Ο Παλόμο  πρωταγωνίστησε σε τηλεοπτικές εκπομπές όπως "Arrested Development" και "Kingpin". Η τελευταία ταινία του ήταν *A Day Without a Mexican*.

Ήταν γιος του Χεσούς Εστράδα και της Μιλίσα Παλόμο, ο αδελφός του Χεσούς και της Σουσάνα, παντρεύτηκε την τραγουδίστρια/ηθοποιό Καρίνα Ρίκο στις 26 του Νοεμβρίου του 1994. Είχαν δύο παιδιά, μια κόρη, την Φιόνα (γεννημένη στις 12 Οκτωβρίου 1998) και ένα γιο, τον Λούκα (γεννημένος στις 15 Οκτωβρίου 2000)

Μετακόμισε από την ιδιαίτερη πατρίδα του, το Μεξικό για να ακολουθήσει καριέρα στο Χόλιγουντ πριν πεθάνει από καρδιακή προσβολή δειπνώντας σε ένα εστιατόριο στο Λος Άντζελες.

## Παραπομπές


## Εξωτερικοί σύνδεσμοι
* 
* Βιογραφία του Εδουάρδο Παλόμο στο esmas 
* Ο ''Εδουάρδο Παλόμο'' στο Alma Latina

Κατηγορία:Μεξικανοί ηθοποιοί κινηματογράφου
Ροδόλφος Μορώνης

Ο **Ροδόλφος Μορώνης** (1943 - 4 Ιουνίου 2019) ήταν Έλληνας δημοσιογράφος και συγγραφέας.

## Βιογραφικά στοιχεία

Γεννήθηκε το 1943 στην Αθήνα και σπούδασε στο Πάντειο Πανεπιστήμιο. Εργάστηκε ως δημοσιογράφος σε εφημερίδες («Μεσημβρινή», «Τα Νέα», «Βραδυνή») ενώ κατά καιρούς έχει αναλάβει διευθυντικές θέσεις σε τηλεοπτικά κανάλια. Υπήρξε συντονιστής ειδήσεων στην Eurovision, Γενικός Διευθυντής της ΕΤ-1  (1989 - 1990), μέλος του ΕΣΡ (2002 - 2005), καθώς και  αναπληρωτής  διευθύνων σύμβουλος της ΝΕΡΙΤ (20/5/2014 - 11/9/2014). Πρόεδρος του Ινστιτούτου Οπτικοακουστικών Μέσων -ΙΟΜ (2005-2011) και Πρόεδρος του European Audiovisual Observatory (2010).

Την περίοδο 1995 - 2000 δίδαξε τηλεοπτική δημοσιογραφία στο Πάντειο Πανεπιστήμιο.

Τον Αύγουστο-Σεπτέμβριο του 2007 κατά την προεκλογική περίοδο ανέλαβε υπουργός Επικρατείας στην κυβέρνηση Καραμανλή, ενώ στις 28 Αυγούστου 2015, κατά τον διορισμό της υπηρεσιακής κυβέρνησης Βασιλικής Θάνου από τον Πρόεδρο της Ελληνικής Δημοκρατίας Προκόπη Παυλόπουλο, ανέλαβε τη θέση του κυβερνητικού εκπροσώπου και του υφυπουργού παρά τω Πρωθυπουργώ, μέχρι τη διενέργεια εκλογών στις 20 Σεπτεμβρίου 2015.

Το 2019 διετέλεσε αντιπρόεδρος του Εθνικού Συμβουλίου Ραδιοτηλεόρασης.

Είχε συγγράψει δύο βιβλία και είχε μεταφράσει θεατρικά έργα, («Πινγκ Πονγκ» του Αρτύρ Ανταμώφ, «Ένας άνθρωπος για όλες τις εποχές» του Ρόμπερτ Μπολτ, «Μιλούσαμε για τριαντάφυλλα» του Φρανκ Γκιλρόυ).

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες υπουργοί Επικρατείας
Κατηγορία:Έλληνες συγγραφείς του 20ού αιώνα
Κατηγορία:Κυβερνητικοί Εκπρόσωποι (Ελλάδα)
Κατηγορία:Έλληνες υφυπουργοί παρά τω Πρωθυπουργώ
Ανάγα

Η **Ανάγα** (στα ισπανικά: *Anaga*) είναι οροσειρά που βρίσκεται στο βορειοανατολικό τμήμα του νησιού της Τενερίφης στα (Κανάρια νησιά, Ισπανία).

Λόγω του υψομέτρου και της ιδιόμορφης κατάστασής της είναι μια ιδιαίτερα υγρή περιοχή σε σύγκριση με άλλες περιοχές των Καναρίων με αποτέλεσμα την ύπαρξη φυσικών οικοτόπων, όπου υπάρχει πλούσια χλωρίδα, μεταξύ των οποίων η δάφνη. Μεγάλο μέρος του ορεινού όγκου ανακηρύχθηκε φυσικό πάρκο το 1987 και εντάχθηκε πλήρως σε Αγροτικό Πάρκο το 1994. Το 2015 ανακηρύχθηκε Καταφύγιο Βιόσφαιρας από την UNESCO. Η πιο ψηλή κορυφή, ο *Cruz de Taborno*, έχει υψόμετρο 1.024 μ.

Αυτή η περιοχή του νησιού είναι από τις θέσεις με τα πλουσιότερα αρχαιολογικά ευρήματα στις Καναρίους Νήσους. Έχουν αποκαλυφθεί πολλές ταφές, Μούμιες Γουάντσε, αντικείμενα και ζωγραφιές των σπηλαίων. Αυτή η περιοχή ανήκε σε ένα από τα εννέα αυτόχθονα βασίλεια που υπήρχαν στο νησί πριν από την ισπανική κατάκτηση του δέκατου πέμπτου αιώνα. Αυτή η περιοχή είναι επίσης γνωστή για τους θρύλους της.

## Παραπομπές


## Συνδέσεις

* Página del Cabildo Insular de Tenerife

Κατηγορία:Βουνά της Ισπανίας
Κατηγορία:Κανάριες νήσοι
Η Καινή Διαθήκη σε νεοελληνική απόδοση

thumb|200px|Το εξώφυλλο της έβδομης έκδοσης (2003)
**Η Καινή Διαθήκη σε νεοελληνική απόδοση** είναι μια σύγχρονη ελληνική μετάφραση της Καινής Διαθήκης, που πρωτοκυκλοφόρησε το 1995 σε επιμέλεια του θεολόγου Αθανάσιου Δεληκωστόπουλου. Μερικές φορές, αναφέρεται ως *Μετάφραση του Δεληκωστόπουλου* και συντομογραφείται ως ***ΔΕΛ***.
 
Η μετάφραση αυτή, έχει την έγκριση της Ιεράς Συνόδου της Εκκλησίας της Ελλάδος, ενώ έχουν σταλθεί συγχαρητήριες επιστολές από το Οικουμενικό Πατριαρχείο, το Πατριαρχείο Ιεροσολύμων, το Πατριαρχείο Αλεξανδρείας καθώς και από πλήθος άλλων μητροπολιτών και αρχιεπισκόπων.

## Παραπομπές


Κατηγορία:Μεταφράσεις και αποδόσεις της Αγίας Γραφής
Άγιος Νικόλαος Ψαρών

Ο **ναός του Αγίου Νικολάου Ψαρών** είναι χριστιανικός ναός αφιερωμένος στον Άγιο Νικόλαο, προστάτη των Ναυτικών και των Ψαριανών και βρίσκεται  στα Ψαρά.

Άρχιζε να κτίζεται από το 1785, τη χρονική περίοδο που η ναυτιλία των Ψαρών άρχιζε να αναπτύσσεται. Τα μάρμαρα προέρχονταν από τα Θυμιανά της Χίου, από νησιά του Αιγαίου, αλλά και από πιο μακριά: από τη Μάλτα και τη Μασσαλία. Oι Ψαριανές μετέφεραν τα κεράσματα στους εργάτες μέσα στα πιο όμορφα πιάτα που είχαν στο νοικοκυριό τους. Όταν τελείωσε το χτίσιμο, οι εργάτες πήραν τα πιάτα και τα εντοίχισαν στο εξωτερικό του ναού, όπου και μένουν μέχρι σήμερα. Ο ναός ολοκληρώθηκε τη χρονιά που γεννήθηκε ο Κωνσταντίνος Κανάρης, το 1793. Σε αυτό το ναό προσευχήθηκε ο Κανάρης πριν ανατινάξει την τουρκική ναυαρχίδα έξω από το λιμάνι της Χίου. Καταστράφηκε και τα σκεύη του λεηλατήθηκαν στην καταστροφή του νησιού το 1824 και ανακαινίστηκε το 1863, όταν μετά την Καταστροφή οι Ψαριανοί άρχισαν να ξαναμαζεύονται στο νησί τους. Ο ναός υπέστη σημαντικές ζημίες από σεισμό το 2001, με αποτέλεσμα να κινδυνεύει να καταρρεύσει.

Ο νάος βρίσκεται σε μικρό ύψωμα δίπλα στη θάλασσα και βρίσκεται στη κορυφή σκάλας με 60 σκαλοπάτια. Το μήκος του ναού είναι 28 μέτρα, 14 το πλάτος και φτάνει μέχρι τα 24 μέτρα ύψος. Για το φωτισμό του είχαν σχεδιαστεί 67 παράθυρα και 8 πόρτες. Σήμερα υπάρχουν 51 και 7 αντίστοιχα. Είναι ναός τρισυπόστατος, ανακάτεμα Βασιλικής μετά τρούλου με μαρμάρινο τέμπλο, με κολώνες που καταλήγουν σε χρυσό στεφάνι πριν αρχίσει το κιονόκρανο. Το κωδωνοστάσιο (καμπαναριό) αντικατέστησε το παλιό που γκρεμίστηκε. Τα σκεύη του ναού, όλα τα αφιερώματα μεγάλης αξίας, όπως και τα ιερά σκεύη που είχε δωρίσει ο Βαρβάκης, κρυστάλλινοι πολυέλαιοι, καντήλια αργυρά και επίχρυσα, εικόνες από καθαρό ασήμι, όλα λεηλατήθηκαν στην καταστροφή του νησιού το 1824. Από αυτά, μόνο το ιερό ευαγγέλιο σώζεται σήμερα.

## Παραπομπές

Κατηγορία:Εκκλησίες στη Χίο
Ψαρα
Αγιος Νικολαος
Γκριγκόρι Λεπς

Ο **Γκριγκόρι Βίκτωροβιτς Λεπσβερίτζε** (*Григо́рий Ви́кторович Лепс*, 16 Ιουλίου 1962), γνωστός ως **Γκριγκόρι Λεπς**, είναι Ρώσος τραγουδιστής, γεωργιανής καταγωγής.

## Βιογραφία
Ο Γκριγκόρι Λεπς, γεννημένος ως Γκριγκόρι Λεπςβερίτζε στο Σότσι στη Ρωσία, από γεωργιανή οικογένεια. Αποφοίτησε από μουσικό σχολείο σε τάξη με κρουστά μουσικά όργανα. Μετά τη στρατιωτική σχολή άρχισε να τραγουδάει σε φολκ-ροκ μπάντες σε εστιατόρια.

Υπέφερε από αλκοολισμό και τοξικομανία, και για να ξεφύγει από τη ζωή αυτή πήγε στη Μόσχα. Εκεί άρχισε να τραγουδά σε εστιατόρια, μέχρι που άρχισε πραγματική δουλειά. Οι γιατροί του του είπα ότι αν έπαιρνε μία σταγόνα παραπάνω θα είχε πεθάνει.

Ο Γκριγκόρι γνώρισε τη δεύτερη σύζυγό του το 2002, μαζί έχουν 2 κόρες, Γέβα (2002), Νικόλ (2007), και έναν γιο, τον Ιβάν (2010). Έχει και μία μεγαλύτερη κόρη από τον προηγούμενο γάμο του, την Ίνγκα Λεπς, η οποία είναι ηθοποιός.

## Τρίβια
*Ο Λεπς είναι Ορθόδοξος Χριστιανός, επέλεξε ένα διαμέρισμα που από το παράθυρο να μπορεί να βλέπει μια εκκλησία, γιατί όπως λέει και η παροιμία "ένας δρόμος οδηγεί σε μια εκκλησία".
*Συλλέγει παλιά βιβλία.
*Συλλέγει αγιογραφίες.
*Συλλέγει γυαλιά ηλίου.

## Δισκογραφία
; Albums
* 1995 — Натали (*Natalie*)
* 1997 — Целая жизнь (*Lifetime*)
* 2000 — Спасибо, люди... (*Thank you, people ...*)
* 2002 — На струнах дождя... (*On the strings of rain ...*)
* 2004 — Парус (*Sail*)
* 2006 — Лабиринт (*Maze/Labyrinth*)
* 2006 — В центре Земли (*In the center of the Earth*)
* 2007 — Второй (*Second*)
* 2009 — Водопад (*Waterfall*)
* 2011 — Пенсне (*Pince-nez*)
* 2011 — Берега чистого братства (*Bank of pure brotherhood*) together with singer Alexander Rosenbaum
* 2012 — Полный вперед!

; DVDs
* 2005 — Парус Live (*Sail Live*) Concert at the State Kremlin Palace in Moscow March 13, 2004
* 2007 — В центре Земли Live (*In the center of the Earth Live*) Concert in SC "Olympic" November 16, 2006
* 2007 — Я — живой! (*I (am) alive*) Collection of video clips
* 2010 — Что может человек (*What can a man*) Sat ornik videos
* 2010 — Водопад Live (*Waterfall Live*) Presentation album, "Waterfall", SC "Olympic" November 20, 2009, Full version concert
* 2011 — Научись летать Live (*Learn to fly*) Presentation album, "Pince-nez", Crocus City Hall, 7 mat, Full version concert

; Συλλογές
* 2005 — Избранное... 10 лет (*Favorites... 10 years*)
* 2007 — Вся жизнь моя — дорога... (*All my life - the road ...*)
* 2010 — Берега. Избранное (*Shore. Favorites*)

## Παραπομπές


## Εξωτερικοί σύνδεσμοι
* http://www.grigoryleps.ru

Κατηγορία:Ρώσοι τραγουδιστές
Κατηγορία:Γεωργιανοί τραγουδιστές
Ιβάν Ντορν

Ο **Ιβάν Ολεξάντροβιτς (Εριόμιν) Ντορν** (Ουκρανικά:  Іва́н Олекса́ндрович (Єрьо́мін) Дорн), 17 Οκτωβρίου 1988, είναι Ρώσος και Ουκρανός τραγουδιστής.

## Δισκογραφία
### Άλμπουμ
;As a member of "Para Normalnyh" 
* 2008 «Я придумаю Happy End» (I Will Devise The Happy End)
* 2010 «Скандал во время рекламы» (Scandal At Ahe Time of Ads)

;Σόλο καριέρα
* 2012 "Co'N'Dorn"

### Τραγούδια

## Βιντεογραφία

## Παραπομπές


## Εξωτερικοί σύνδεσμοι

* https://web.archive.org/web/20140802204715/http://saykeyword.com/ivan/

Κατηγορία:Ρώσοι τραγουδιστές
Κατηγορία:Ουκρανοί τραγουδιστές
Ελ Καπιτάν

Το **Ελ Καπιτάν** είναι κάθετος μονολιθικός σχηματισμός στο Γιοσέμιτι, στο βόρειο τμήμα της κοιλάδας Γιοσέμιτι, κοντά στο δυτικό άκρο της. Ο γρανιτένιος μονόλιθος εκτείνεται περίπου  από τη βάση προς την κορυφή, κατά μήκος της ψηλότερης όψης του και θεωρείται μία από τις μεγαλύτερες  προκλήσεις για τους αναρριχητές σε όλον τον κόσμο.

Ο σχηματισμός ονομάστηκε "Ελ Καπιτάν" από το Τάγμα της Μαριπόζα, όταν εξερεύνησε την κοιλάδα το 1851. Το *Ελ Καπιτάν* είναι ελεύθερη ισπανική μετάφραση του ονόματος που έδωσαν οι γηγενείς στο σύμπλεγμα,  "Το-το-κον ου-λαχ" ή "Το-τοκ-αχ-νου-λαχ". Δεν είναι σαφές αν οι γηγενείς Αμερικανοί αναφέρονταν σε κάποιον ιδιαίτερο φυλετικό αρχηγό, ή απλά εννοούσαν "ο αρχηγός" ή "αρχηγός του βράχου".. 

Η κορυφή του Ελ Καπιτάν είναι προσεγγίσιμη οδικώς από την κοιλάδα του Γιοσέμιτι, από το μονοπάτι δίπλα στους καταρράκτες του Γιοσέμιτι, με κατεύθυνση δυτικά. 

## Γεωλογία
Το Ελ Καπιτάν από τον ιδιαίτερο τύπο γρανίτη της περιοχής, ηλικίας περίπου 100 mya (εκατομμύρια έτη πριν). Ο ίδιος γρανίτης διαμορφώνει τα περισσότερα βράχινα συμπλέγματα των δυτικών τμημάτων της κοιλάδας του Γιοσέμιτι. Μια χωριστή παρείσδυση of εκρηξιγενούς πετρώματος, ο λευκοκρατικός γρανίτης Ταφτ, σχηματίζει τα ανώτερα τμήματα της όψης του βράχου.

Ένα τρίτο εκρηξιγενες πέτρωμα, ο διορίτης, είναι παρόν με παρεισδύσεις και στα δύο είδη γρανίτη, ιδιαίτερα εμφανείς στην περιοχή που βρίσκεται ο Τοίχος της Βόρειας Αμερικής (North America Wall).

Μαζί με τους περισσότερους σχηματισμούς της περιοχής το Ελ Καπιτάν διαμορφώθηκε από παγετωνική δράση. Οπωσδήποτε υπήρξαν αρκετές παγετώδεις στη Σιέρα Νεβάδα αλλά η παγετώδης Σέργουϊν, που διήρκεσε από 1.3 mya έως 1 mya, θεωρείται υπεύθυνση για την πλειοψηφία των λίθινων σχηματισμών. Ο γρανίτης του Ελ Καπιτάν δεν έχει σημάδια διάβρωσης, όπως άλλοι σχηματισμοί στην ίδια περιοχή. Ωστόσο, όπως συμβαίνει με τους περισσότερους σχηματισμούς ο γρανίτης του Ελ Καπιτάν βρίσκεται σε κατάσταση μεγάλης εσωτερικής έντασης εξαιτίας της συμπίεσης που τον έφερε στην επιφάνεια. Τέτοιου είδους δυνάμεις συνεισφέρουν στη δημιουργία χαρακτηριστικών σχισμών όπως η *Texas Flake* (Φολίδα του Τέξας), ένα μεγάλο μπλοκ γρανίτη που αποχωρίζεται αργά από τον κύριο βράχο, περίπου στα μισά της διαδρομής προς την κορυφή.

## Παραπομπές


## Εξωτερικοί σύνδεσμοι

*  A list of long free climbs in Yosemite, including on El Capitan.

Κατηγορία:Βουνά των ΗΠΑ
Κατηγορία:Καλιφόρνια
Κωνσταντίνος Οιχαλιώτης

Ο **Κωνσταντίνος Οιχαλιώτης** (1910 - 3 Φεβρουαρίου 2009) ήταν Έλληνας στρατιωτικός και, μετά την αποστρατεία του, νομάρχης. Διετέλεσε νομάρχης Πιερίας τη δεκαετία του 1960.

## Βιογραφία
### Σπουδές και στρατιωτική σταδιοδρομία
Γεννήθηκε στην Οιχαλία Μεσσηνίας και αποφοίτησε από την Στρατιωτική Σχολή Ευελπίδων, τη Νομική Σχολή του Πανεπιστημίου Αθηνών και την Ανωτάτη Σχολή Πολέμου.Δίδαξε ο ίδιος ως καθηγητής στην Ανωτάτη Σχολή Πολέμου. Έκανε επίσης σπουδές στη Σχολή Εθνικής Αμύνης Αθηνών και στη Σχολή Ατομικού Πολέμου του Γκάρμισχ της Γερμανίας. Προήχθη σε Συνταγματάρχη επ' ανδραγαθία και διετέλεσε διοικητής και επιτελής σε όλα τα κλιμάκια του βαθμού του, μέχρι και Επιτελάρχης Στρατιάς. Επί 2 χρόνια υπηρέτησε ως στρατιωτικός αντιπρόσωπος της Ελλάδας στο Βελιγράδι και στην Άγκυρα στη μόνιμη Γραμματεία του Βαλκανικού Συμφώνου.

### Νομάρχης
Τον Δεκέμβριο του 1964 τοποθετήθηκε Νομάρχης Λακωνίας.

Εν συνεχεία (Οκτ. 1965) μετατέθηκε στη Νομαρχία Πιερίας και ανέλαβε καθήκοντα το Νοέμβριο του 1965.
. Παρέμεινε Νομάρχης Πιερίας ως το 1967.

### Τιμές και θάνατος
Για τη δράση του τιμήθηκε με πολλά παράσημα, όπως 4 χρυσά Αριστεία Ανδρείας, 4 Πολεμικούς Σταυρούς Γ΄ Τάξεως, 1 Πολεμικό Σταυρό Β΄ Τάξεως, 1 Μετάλλιο Εξαιρέτων Πράξεων, 1 Μετάλλιο Στρατιωτικής Αξίας Α΄ Τάξεως, 2 Μετάλλια Συμμετοχής σε πολέμους και με πολλές εύφημες μνείες.

Ο υποστράτηγος ε.α. Οιχαλιώτης απεβίωσε το 2009 και η ταφή του έγινε στο Κοιμητήριο Παπάγου, στις 3 Φεβρουαρίου 2009. 

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Νομάρχες Λακωνίας
Κατηγορία:Νομάρχες Πιερίας
Κατηγορία:Πολεμικός Σταυρός Β' Τάξεως
Κατηγορία:Πολεμικός Σταυρός Γ' Τάξεως
Κατηγορία:Μετάλλιο Στρατιωτικής Αξίας Α΄ Τάξεως
Γιούλια Παρσούτα

Η **Γιούλια Βασίλγεβνα Παρσούτα** (Ρωσικά: Ю́лия Васи́льевна Паршу́та), είναι Ρωσίδα τραγουδίστρια και ηθοποιός.

## Δισκογραφία

### Στο γκρουπ «[[Ιν-Γιαν (γκρουπ)|Ιν-Γιαν]]»

#### «Πρώτο άλμπουμ» (2011)
1. «Мало, да помалу»

2. «Сохрани меня»

3. «Карма»

4. «В созвездии танцующей любви»

5. «Камикадзе»

6. «Пофиг»

7. «Не отпускай моей руки»

8. «Инопланетянин»

### Сольная дискография

#### «ТВА» (2014)
1. «Здравствуй»

2. «Ты — мой пароль»

3. «This Is My Song»

4. «Камень с души»

5. «Жизнь в реальности»

6. «Ангел, севший мне на плечи»

7. «Cut Me Open»

## Βίντεοκλιπ

## Παραπομπές


## Εξωτερικοί σύνδεσμοι

*https://www.youtube.com/watch?v=Cb7qLUDj5WM&list=PL1F06C8147D2F65F1
*https://www.youtube.com/watch?v=Wa-X9ywOq8k&feature=share&list=UUzMxxBS5cEeE0LJmXRV3nsw&index=1

Κατηγορία:Ρωσίδες τραγουδίστριες
Κατηγορία:Ρωσίδες ηθοποιοί
Αντώνιος

Το όνομα **Αντώνιος** μπορεί να αναφέρεται:

*Αντώνιος (όνομα): αντρικό όνομα προσώπου (βαφτιστικό)
## Ρωμαίοι αυτοκράτορες
*Μάρκος Αντώνιος, αυτοκράτορας, (1ος αιώνας π.Χ.)
*Αντώνιος Πίος ή Αντωνίνος Πίος, (2ος αιώνας)
**Μάρκος Αντώνιος (αποσαφήνιση)

## Πατριάρχες
* Πατριάρχης Αντώνιος Α΄ Κασυματάς, (9ος αιώνας)
* Πατριάρχης Αντώνιος Β΄ ο Καυλέας, (9ος αιώνας)
* Αντώνιος Γ΄ ο Στουδίτης, (10ος αιώνας)
* Πατριάρχης Αντώνιος Δ΄, (14ος αιώνας)

## Άλλα πρόσωπα
*Αντώνιος του Βωντεμόν, (15ος αιώνας)
*Αντώνιος της Βραβάντης, (15ος αιώνας)
*Αντώνιος της Λωρραίνης, (16ος αιώνας)
*Αντώνιος της Βουρβόνης, (16ος αιώνας)
*Αντώνιος Μέγας Ρήτωρ, (17ος αιώνας)
*Γαβριήλ Αντώνιος της Ισπανίας, (17ος αιώνας)
*Λουδοβίκος Αντώνιος της Βουρβόνης-Κοντέ, (18ος αιώνας)
*Λουδοβίκος Αντώνιος των Βουρβόνων, (18ος αιώνας)
*Αντώνιος Βίκτωρ της Αυστρίας, (19ος αιώνας)

## Άγιοι
*Άγιος Αντώνιος, αποσαφήνιση τοπωνυμίων, Αγίων και μονών.
*Άγιος Αντώνιος ο Μέγας, άγιος της ορθόδοξης και ρωμαιοκαθολικής εκκλησίας, που εορτάζεται στις 17 Ιανουαρίου.
Υποπολυβόλο

thumb|230px|Thompson M1921 SMG με γεμιστήρα των 100 σφαιρών
thumb|230px|Uzi
Το **υποπολυβόλο** είναι μικρό αερόψυκτο αυτόματο πυροβόλο όπλο σχεδιασμένο να πυροβολεί με βλήμματα πιστολιού από τον ώμο ή τον μηρό. Ο όρος *Submachine gun* δημιουργήθηκε από τον Τζον Τ. Τόμσον, εφευρέτη του υποπολυβόλου Thompson, γνωστό και ως Tommy gun, το οποίο το πατένταρε το 1920.

Το υποπολυβόλο αναπτύχθηκε κατά τη διάρκεια του Α΄ Παγκοσμίου Πολέμου (1914-1918). Είχε ως αρχικό μοντέλο το ιταλικό πολυβόλο Villar-Perosa, το οποίο είχε ταχυβολία 900 σφαιρών/λεπτό, αλλά επειδή είχε σταθερή βάση δεν θεωρείται κανονικό οπλοπολυβόλο. Το 1918 πλέον οι Γερμανοί είχαν αναπτύξει το πρώτο πρακτικό υποπολυβόλο, το Bergmann MP18. Παράλληλα στις ΗΠΑ σχεδιάστηκε το υποπολυβόλο Thompson. Αυτό το όπλο κατά τη διάρκεια του Μεσοπολέμου στις ΗΠΑ ταυτίστηκε με τους γκάνγκστερ. Στο ζενίθ του, στον Β΄ Παγκόσμιο Πόλεμο (1939-1945), κατασκευάστηκαν εκατομμύρια υποπολυβόλα ώστε να προσφέρουν ένα ακόμη όπλο στη μάχη σώμα με σώμα. Παράλληλα, εμφανίστηκαν και νέα μοντέλα, όπως το σοβιετικό 7.62 mm PPSh M1941, τα γερμανικά MP38 και MP40, το ισραηλινό Uzi, το αμερικανικό Μ3 και το FN P90. Σήμερα το υποπολυβόλο έχει αντικατασταθεί από τα τυφέκια εφόδου, τα οποία έχουν μεγαλύτερο βεληνεκές και μπορούν να τρυπήσουν τα βαλλιστικά κράνη και την πανοπλία των σύγχρονων πεζικάριων. Όμως τα υποπολυβόλα εξακολουθούν να χρησιμοποιούνται σήμερα από τις αστυνομικές και στρατιωτικές ειδικές δυνάμεις, που εκτιμούν τη μειωμένο θόρυβο, ιδίως με σιγαστήρα, και δύναμη ανάκρουσης.

## Παραπομπές



Υποπολυβολ
Φραγκίσκος (όνομα)

Το όνομα **Φραγκίσκος** είναι κύριο όνομα που προέρχεται από τη λατινική γλώσσα και έχει διαφορές παραλλαγές σε όλη την Ευρώπη.

## Ετυμολογία
Η ετυμολογία του ονόματος προέρχεται από το λατινικό **Franciscus** που σημαίνει γαλλικός, από το αντίστοιχο γερμανικό φύλο των φράγκων που εγκαταστάθηκε τον 3ο αιώνα μ.Χ. στη Ρωμαϊκή Γαλατία..

## Στο κύριο ανδρικό όνομα Φραγκίσκος και γυναικείο Φραγκίσκη
Επίσης ο Φραγκίσκος και η Φραγκίσκη λέγονται και:
*Στους άνδρες: Φραντζής, Φραντζέσκος, Φρατζέσκος ,Φραντσέσκος , Φραν .
*Στις γυναίκες: Φραντζέσκα, Φρατζέσκα, Φρασκώ, Φρασκούλα, Φραντσέσκα , Φραν.

Τόσο το θηλυκό όσο και το αρσενικό όνομα δεν έχουν ονομαστική εορτή στο ορθόδοξο εορτολόγιο. Από τη ρωμαιοκαθολική εκκλησία εορτάζεται στις 4 Οκτωβρίου.

## Σε άλλες γλώσσες
*Στα Γερμανικά **Φραντς** (Franz).
*Στα Αγγλικά **Φράνσις** και **Φράνκλιν** και **Φρανκ**, (Francis, Franklin, Frank). Να σημειωθεί εδώ και το **Φραγκλίνος** που συνηθίζεται στην ελληνική γλώσσα.
*Στα Γαλλικά **Φρανσουά** (François)
*Στα Ισπανικά **Φρανθίσκο** ή **Φρανσίσκο** και **Φραν** (Francisco)
*Στα Ιταλικά **Φραντσέσκο** και **Φράνκο** ή **Φραν** και **Φράνκα** και **Φραντσέσκα** (Francesco, Franco, Franca, Francesca) 
*Στα ρουμάνικα Φρανσίσκα και Φρανσισκου (Francisa ) και (Franciscu)
*Στα Λατινικά **Φρανσίσκους** (Franciscus).
*Στα Ολλανδικά **Φρανς** (Frans)
*Στα Ουγγρικά **Φέρεντς** και **Φέρι**, (Ferenc, Feri).
*Στα Τσεχικά **Φράντισεκ** (František)
*

## Πρόσωπα με το όνομα Φραγκίσκος
### Ανθρωπιστικές επιστήμες
*Φραγκίσκος Πετράρχης (1304-1374), Ιταλός λόγιος και ποιητής
*Φραγκίσκος Φίλελφος (1398-1481), Ιταλός λόγιος.
*Φραγκίσκος ντε Βιτόρια, (1488-1546), Ισπανός Θεολόγος
*Φραγκίσκος Σουάρεθ (1548-1617), Ισπανός φιλόσοφος.
*Φραγκίσκος - Νοέλ Μπαμπέφ (1760-1797) Γάλλος νομικός.
*Φραγκίσκος Αμορός (1770-1848), Ισπανός πολιτικός.
*Φραγκίσκος Γκραγιάρ (1794-1853) , Γάλλος φιλέλληνας.
*Φρανσουά Κουπρέν (1668-1733), Γάλλος συνθέτης της εποχής του Μπαρόκ.

### Άλλοι
*Φρανθίσκο Πιθάρρο (1471-1541), Ισπανός εξερευνητής
*Φραγκίσκος Μαυρόλυκος, (1494-1575), Ιταλός αστρονόμος
*Φραγκίσκος Γκάλι, σπουδαίος Ισπανός θαλασσοπόρος του 16ου αιώνα.
*Φραγκίσκος Μπαρόκιος, (1537-1604), Ιταλός μαθηματικός.
*Φραγκίσκος Πουκεβίλ (1770-1838), ιατρός και περιηγητής
*Κάρολος Φραγκίσκος Χωλ (1821-1871) Αμερικανός εξερευνητής

### Σύγχρονοι Έλληνες
*Φραγκίσκος Μανέλλης, (1911-1978), ηθοποιός.
*Φραγκίσκος Σούρπης, (1943), ποδοσφαιριστής.
*Φραγκίσκος Μαρτίνος, (1949), ποδοσφαιριστής.
*Φραγκίσκος Αλβέρτης, (1974), καλαθοσφαιριστής.

## Παραπομπές

Κατηγορία:Ανδρικά ονόματα
Outsider (άλμπουμ)

**Outsider** είναι ο τίτλος του 24ου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Ιούνιο του 2014 μέσω της δισκογραφικής εταιρείας "Frontiers Records".
Αυτός είναι ο πρώτος δίσκος των Uriah Heep μετά τον θάνατο του μπασίστα Τρέβορ Μπόλντερ, με τον Ντέιβι Ρίμερ να παίρνει τη θέση του. Κατάφερε να μπει στο Top-20 των ελβετικών τσαρτ και το Top-40 στη Γερμανία και τη Φινλανδία.

## Τραγούδια
1. **Speed of Sound** *(Box, Lanzon)* - 4:53
2. **One Minute** *(Box, Lanzon)* - 4:54
3. **The Law** *(Box, Lanzon)* - 5:24
4. **The Outsider** *(Box, Lanzon)* - 3:22
5. **Rock the Foundation** *(Box, Lanzon)* - 4:07
6. **Is Anybody Gonna Help Me?** *(Box, Lanzon)* - 5:07
7. **Looking At You** *(Lanzon)* - 3:35
8. **Can't Take That Away** *(Box, Lanzon)* - 4:54
9. **Jessie** *(Bolder)* - 3:59
10. **Kiss the Rainbow** *(Box, Lanzon)* - 5:12
11. **Say Goodbye** *(Lanzon)* - 3:34

## Θέσεις τσαρτ
***Into the Wild*** *(άλμπουμ)*

***Επίσημη κυκλοφορία: [[6 Ιουνίου]] [[2014]]***

## Μέλη των Uriah Heep
Το "***Into the Wild***" ηχογραφήθηκε από τους εξής μουσικούς:
**[[Μπέρνι Σο]]** - *φωνητικά*
**[[Μικ Μποξ]]** - *κιθάρα*
**Φιλ Λανζόν** - *πλήκτρα*
**Ντέιβι Ρίμερ** - *μπάσο*
**Ράσελ Γκίλμπρουκ** - *τύμπανα*

## Πηγές
* Uriah Heep | Music Biography, Credits and Awards - AllMusic
* Uriah Heep | Outsider CD Review - hardrockhaven.net
* Uriah Heep - Outsider - Music Charts - aCharts.us

Κατηγορία:Δισκογραφία των Uriah Heep
Κατηγορία:Άλμπουμ του 2014
Γερβάσιος Σουμελίδης

Ο **Γερβάσιος Σουμελίδης** ήταν μητροπολίτης Σεβαστείας και μετέπειτα Γρεβενών. 
## Βιογραφικό-Σπουδές
Ο Γερβάσιος (κατά κόσμον Ευριπίδης Σουμελίδης του Χαραλάμπους) γεννήθηκε το 1882 στη Βαρενού της Κρώμνης,  στον ανατολικό Πόντο, που ανήκε στη Μητρόπολη Χαλδίας. Σπούδασε στην Αργυρούπολη (Γκιουμούσχανε), την Καισάρεια και το 1906  αποφοίτησε από την Ιερά Θεολογική Σχολή της Χάλκης. Το 1911-12 ανέλαβε τη διεύθυνση της Ιερατικής σχολής Πρασάρεως. Εργάσθηκε ως δάσκαλος και ιερέας στην Κωνσταντινούπολη, Καισάρεια, Θράκη και το 1912 εξορίσθηκε για τη θρησκευτική και εθνική του δράση στη Σόφια.

## Επίσκοπος Σεβαστείας
Με τη λήξη των Βαλκανικών πολέμων χειροτονήθηκε  επίσκοπος Σεβαστείας. Το 1919 τοποθετήθηκε στη μητρόπολη Κολωνίας και Νικοπόλεως με έδρα τη Νικόπολη Πόντου. Εκεί ανέπτυξε έντονη δράση για την ανακούφιση των διωκόμενων χριστιανών της επαρχίας του . Την ίδια όμως εποχή αυξήθηκε η επιρροή του κινήματος του Κεμάλ και το 1921 ο πληθυσμός της περιοχής εκτοπίστηκε  στο εσωτερικό της Μ. Ασίας ενώ ο Γερβάσιος έζησε περιορισμένος στη μονή Ζιντζίντερε μέχρι την Ανταλλαγή. Το 1919 εξέδωσε και τη μελέτη του για το φαινόμενο του Κρυπτοχριστιανισμού στον Πόντο με τίτλο Σταυριώται.http://medusa.libver.gr/jspui/handle/123456789/5957 

## Η προσφορά του στη Νίκαια
Το 1924, μετά από πολλές περιπέτειες, έφθασε στον Πειραιά προερχόμενος από την Μερσίνα της Μ. Ασίας με 38 κιβώτια γεμάτα ιερά κειμήλια που μπόρεσε να περισυλλέξει. Τα περισσότερα άφησε στη Νίκαια και άλλα έστειλε σε εκκλησίες της Καστοριάς και στο Βυζαντινό Μουσείο Αθηνών όπου και εκτίθενται.

Στη Νίκαια του Πειραιά ονομάσθηκε αρχιερατικός επίτροπος της Αρχιεπισκοπής Αθηνών και εκτός των άλλων φρόντισε για την ανέγερση εκκλησιών, την ίδρυση (1928) Εμπορικής Σχολής για τους εργαζομένους νέους, του Γυμνασίου Νικαίας και δημιούργησε το Γυμναστήριο Νικαίας - Κορυδαλλού. Αυτός επιστατούσε και πρωτοστατούσε όχι μόνο για τη θρησκευτική αλλά και για την κοινωνική και πνευματική μέριμνα των προσφύγων που είχαν εγκαταλειφθεί στη μοίρα τους .

## Μητροπολίτης Γρεβενών
Το 1934 χειροτονήθηκε Μητροπολίτης Γρεβενών. Στα Γρεβενά περισυνέλεξε και φρόντισε τα ορφανά και αγωνίστηκε με όλες του τις δυνάμεις κατά των Γερμανών κατακτητών. Πέθανε στην έδρα του στις 16 Απριλίου 1943. 
Η Νίκαια τον τίμησε για την ανεκτίμητη προσφορά του με τη μεταφορά των οστών του στο κοιμητήριο της πόλεως που τόσο αγάπησε και με την αφιέρωση κεντρικής οδού στο όνομά  του .

## Παραπομπές


## Πηγές
* Εγκυκλοπαίδεια του Ποντιακού Ελληνισμού (Μαλλιάρης παιδεία)τ. 2

Κατηγορία:Μητροπολίτες Γρεβενών
Γερβασιος
Μουσκέτο

[thumb|250px|Μουσκέτα και ξιφολόγχες στη [φρεγάτα *Grand Turk*.]]
Το **μουσκέτο** είναι εμπροσθογεμές μακρύ πυροβόλο όπλο με λεία κάννη. Τα μουσκέτα αναπτύχθηκαν το 16ο αιώνα στην Ισπανία ως μια μεγαλύτερη εκδοχή του αρκεβουζίου, το οποίο και τελικά αντικατέστησε. Παράλληλα στο μουσκέτο μπορούσε να προστεθεί και ξιφολόγχη. Τα μουσκέτα χρησιμοποιήθηκαν από το πεζικό. Επειδή δεν έφεραν ραβδώσεις στο εσωτερικό της κάννης, όπως συμβαίνει με το σύγχρονο τουφέκι, είχαν μικρή ακρίβεια και γι'αυτό έβαλαν σε ομοβροντίες ενάντια στις εχθρικές γραμμές, παρά σε μεμονωμένους στόχους. Τα μουσκέτα αντικαταστάθηκαν το 19ο αιώνα από τα οπισθογεμή τυφέκια, ενώ με την ανάπτυξη των αεροδυναμικών βλημάτων και των επαναληπτικών όπλων μέσα σε λίγα χρόνια τα μουσκέτα ήταν παρωχημένα, παρά την ανάπτυξη μουσκέτων με σπειροειδείς αύλακες στο εσωτερικό της κάννης.

Τα πρώτα μουσκέτα είχαν μήκος 1,7 μέτρα και βάρος περίπου 9 κιλά και χρειάζονταν δύο άτομα για να τα χειριστούν. Είχαν συνήθως διαμέτρημα από 13 μέχρι 20 χιλιοστά και οι σφαίρες τους ζύγιζαν περίπου 50 γραμμάρια. Οι σφαίρες είχαν σφαιρικό σχήμα και ήταν από μόλυβδο. Μουσκέτα επόμενων αιώνων ήταν ελαφρύτερα, μικρότερα και πιο ακριβή και μπορούσαν να πετύχουν ανθρώπινο στόχο στα περίπου 75-90 μέτρα.

## Πηγές
*Musket *[[Encyclopædia Britannica]]*

Κατηγορία:Πυροβόλα
Αραπάχο

Οι **Αραπάχο** είναι ινδιάνικη φυλή η οποία ιστορικά κατοικούσε στο ανατολικό Γουαϊόμινγκ και το Κολοράντο των ΗΠΑ στις λεγόμενες Μεγάλες Πεδιάδες. Οι πρώτοι εξερευνητές και έμποροι της περιοχής αναφέρουν την ύπαρξη Ινδιάνων που ίσως αποτελούσαν παρακλάδια της φυλής των Αραπάχο σε τμήματα της Ντακότα και της Μοντάνα στις αρχές του 1700. Οι Αραπάχο ήταν μέρος της κλασσικής κουλτούρας των Μεγάλων Πεδιάδων, ζώντας στα λεγόμενα "τίπι" και κυνηγώντας βίσονες με τα άλογά τους. Σε αντίθεση με άλλες φυλές που μετανάστευσαν στις Μεγάλες Πεδιάδες πιο πρόσφατα, οι Αραπάχο δεν ασχολήθηκαν παραδοσιακά με την καλλιέργεια. Ο τρόπος ζωής τους ανταποκρινόταν πολύ με τον τρόπο ζωής των συμμάχων τους, όπως τους Τσεγιέν και τους Σιου, με τους οποίους διατηρούσαν πιο χαλαρές σχέσεις, αλλά και με αυτόν των παραδοσιακών εχθρών τους, όπως τους Κρόου, τους Κιόβα και τους Κομάντσι.

## Γλώσσα
Η γλώσσα τους την οποία ονομάζουν ,**Hinóno’eitíít** που θα πει η ομιλία μας, ανήκει στην οικογένεια αλγκόνκουα  . Αρχικά υπήρξαν πέντε διάλεκτοι της γλώσσας των αραπάχο, οι οποίες ομιλούνταν από διαφορετικές ομάδες ατόμων, σήμερα όμως βαίνει ολοταχώς προς εξαφάνιση. Λιγότερα από χίλια άτομα γνωρίζουν τη γλώσσα και οι πιο πολλοί από αυτούς κατοικούν στο Ουαϊόμινγκ. Από αυτούς 300 περίπου ομιλητές της κυρίως μεγαλύτερης ηλικίας την κατέχουν ως μητρική. Κάποιοι από τους εναπομείναντες ομιλητές καταβάλουν μεγάλες προσπάθειες να διδάξουν τη γλώσσα τους σε περισσότερα άτομα ώστε να διασωθεί .

Για τη γραφή της αράπαχο χρησιμοποιείται το λατινικό αλφάβητο το οποίο περιέχει πολλά διπλά φωνήεντα.

**Μερικές λέξεις αράπαχο**
* heth (χεθ)σκυλί
* netsh (νετς) νερό
* hinen (χινέν)άνδρας
* kokiy (κοκίι) όπλο

Η φυλή των Aραπάχο παραδοσιακά χωρίζεται σε δύο ομάδες η βόρεια που σήμερα ζει στο Ουαϊόμινγκ και τη νότια στην Οκλαχόμα που ζει μαζί με τους Τσεγιέν.

## Παραπομπές


## Εξωτερικοί σύνδεσμοι

* Η Μηχανή του Χρόνου
* The Arapaho Project 

Κατηγορία:Ιθαγενείς της Βόρειας Αμερικής
Ψαροχάρακο Ηρακλείου

Το **Ψαροχάρακο** είναι ένας μεγάλος βράχος που βρίσκεται πολύ κοντά στην ανατολική ακτή της Κρήτης, κοντά στα Τέρτσα, και μάλιστα σχεδόν ενώνεται με την στεριά. Το σύμπλεγμα αυτών των βράχων είναι γνωστό επίσης και ως τα “Τρια Χαράκια”.

Τα Τέρτσα είναι ένας μικρός οικισμός 91 χιλιόμετρα ΝΑ του Ηρακλείου και 54 χιλιόμετρα ΝΔ του Αγίου Νικολάου, ανάμεσα στο Μύρτος και την Ψαρή Φοράδα.

Πίσω από το Ψαροχάρακο ξεκινάει η παραλία Χλιά, η οποία και εκτείνεται δυτικά ως το σημείο που σχηματίζεται μια μικρή λίμνη, ένας μικρός υδροβιότοπος με γλυκό νερό, που προσελκύει παρυδάτια πτηνά. 

Διοικητικά ανήκει στον Δήμο Βιάννου και στην Περιφερειακή Ενότητα Ηρακλείου.

## Παραπομπές

## Εξωτερικοί σύνδεσμοι

* 

Κατηγορία:Ελληνικές βραχονησίδες
Κολγκούγεφ

Η νήσος **Κολγκούγεφ** (ρωσικά: *Колгу́ев*) είναι νησί του αυτόνομου θύλακα της Νενετσίας και βρίσκεται νοτιοανατολικά της θάλασσας Μπάρεντς, δυτικά της θάλασσας Πιτσόρα και βορειοανατολικά της χερσονήσου Κάνιν. Έχει κατά προσέγγιση κυκλικό σχήμα με διάμετρο 80 χιλιόμετρα και η συνολική του έκταση είναι 3.495,5 τετραγωνικά χιλιόμετρα.

Κατηγορία:Νησιά του Όμπλαστ του Αρχάγγελσκ
Αμπού Μπακρ αλ-Μπαγκντάντι

Ο **Αμπού Μπακρ αλ-Μπαγκντάντι** (28 Ιουλίου 1971 - 26 Οκτωβρίου 2019) ήταν χαλίφης του Ισλαμικού Κράτους, με καταγωγή από τη Σαμάρα του Ιράκ. Είχε συλληφθεί από τους Αμερικανούς το 2004. Το 2010 ανέλαβε το παρακλάδι της Αλ Κάιντα στο Ιράκ μετά τον θάνατο του Αμπού Μουσάμπ Αλ Ζαρκάουι.  Η ανάπτυξη του Ισλαμικού κράτους στην Συρία τον έφερε σε ανταγωνισμό με το Συριακό παρακλάδι της Αλ Κάιντα, την οργάνωση Αλ Νούσρα. Στη συνέχεια η Αλ Κάιντα ζήτησε από τον Αλ Μπαγκντάντι να περιορίσει τη δράση του Ισλαμικού κράτους στο Ιράκ, έτσι εκείνος αρνήθηκε με αποτέλεσμα να αποκηρυχθεί τον Φεβρουάριο του 2014. Το ισλαμικό κράτος δεν έχει αναγνωριστεί διεθνώς, ενώ έχει καταλάβει με τη βία τα εδάφη του Ιράκ και της Συρίας. Από τις 4 Οκτωβρίου 2011, οι Ηνωμένες Πολιτείες Αμερικής είχαν κατατάξει τον αλ-Μπαγκντάντι στη λίστα της διεθνούς τρομοκρατίας, ενώ μάλιστα είχε ανακοινωθεί και η αμοιβή των 10 εκατομμυρίων δολαρίων για οποιαδήποτε πληροφορία οδηγεί στην αιχμαλωσία του ή το θάνατό του.

Στις αρχές του Ιουλίου του 2014, με ένα ηχογραφημένο μήνυμα, ο αλ-Μπαγκντάντι είχε καλέσει τους απανταχού Μουσουλμάνους να γίνουν «πρωταθλητές στην θρησκεία του Αλλάχ» και στον *ιερό πόλεμο*, καθώς και να μεταναστεύσουν στο Ισλαμικό Κράτος, το οποίο χαρακτήρισε ως «Σπίτι του Ισλάμ».

Στις 11 Ιουλίου του 2017, το Ισλαμικό κράτος επιβεβαίωσε τον θάνατό του. Το Ρώσικο Υπουργείο Άμυνας είχε ειδοποιήσει το Ισλαμικό κράτος για επίθεση του ρώσικου στρατού από αέρος εναντίον του Αμπού Μπακρ αλ-Μπαγκνάντι. Ο διάδοχός του στην εξουσία της τρομοκρατικής οργάνωσης "Ισλαμικό κράτος" είναι ο γιος του Αμπού Ομάρ αλ-Μπαγκντάντι. Ο θάνατος του Αμπού Μπακρ αλ-Μπαγκνταντί δεν επιβεβαιώνεται με επίσημα στοιχεία καθώς οι ΗΠΑ δεν αποδέχεται το ενδεχόμενο του θανάτου.. Με ένα  ηχητικό απόσπασμα με τη φωνή του Αμπού Μπακρ αλ Μπαγκντάντι, ηγέτη του Ισλαμικού Κράτους, δημοσιεύτηκε την Πέμπτη 28/9/2017 σε ένα προπαγανδιστικό μέσο που συνδέεται με την τζιχαντιστική οργάνωση, σε μια πρώτη εμφάνιση του Μπαγκντάντι έπειτα από έναν χρόνο.

## Παραπομπές


## Εξωτερικοί σύνδεσμοι
* 

Κατηγορία:Ιρακινοί
Μάθιου Νίμιτς

-->

| πίστη           = 
| κλάδος          = 
| βαθμός          =

}}
[μικρογραφία|Ο Νίμιτς (αριστερά) με τον [Γιώργος Α. Παπανδρέου|Γιώργο Παπανδρέου το 2009]]
Ο **Μάθιου Νίμιτς **(αγγλικά: Matthew Nimetz) είναι Αμερικανός διπλωμάτης. Από το 1994 έως το 2019 αποτελούσε τον ειδικό αντιπρόσωπο του Οργανισμού Ηνωμένων Εθνών για την διαφορά για το όνομα της πρώην Γιουγκοσλαβικής Δημοκρατίας της Μακεδονίας, στην οποία εμπλέκονταν η Βόρεια Μακεδονία και η Ελλάδα.

Ο Νίμιτς γεννήθηκε στις 17 Ιουνίου του 1939 στο Μπρούκλιν της Νέας Υόρκης. Πρόερχεται από εβραϊκή οικογένεια, οι γονείς του είναι ο Τζόζεφ και η Έλσι Νίμιτς.

Ο Νίμιτς συμμετέχει και στο διοικητικό συμβούλιο του CDRSEE (Κέντρο Δημοκρατίας και Συμφιλίωσης Νοτιοανατολικής Ευρώπης).

## Παραπομπές


Κατηγορία:Αμερικανοί διπλωμάτες
Νίμιτς

Το όνομα **Νίμιτς** μπορεί να αναφέρεται στα:

## Πρόσωπα
* Τσέστερ Νίμιτς, Αμερικανός ναύαρχος, εκ των πρωταγωνιστών του ναυτικού πολέμου στον Ειρηνικό Ωκεανό κατά τον Β΄ Παγκόσμιο Πόλεμο
* Μάθιου Νίμιτς, Αμερικανός μεσολαβητής στη διένεξη της ονομασίας μεταξύ ΠΓΔΜ και Ελλάδας
* Τσέστερ "Τσετ" Νίμιτς νεότερος, (1915 - 2002), Αμερικανός αξιωματικός κυβερνήτης υποβρυχίου 
* Τζακ Νίμιτς, (1930 – 2009), Αμερικανός μουσικός

## Πολεμικό πλοίο
* USS Nimitz (CVN-68), αεροπλανοφόρο των Ηνωμένων Πολιτειών, κατασκευής 1975

## Νοσηλευτικό ίδρυμα
* Λανθασμένη φωνητική απόδοση του ακρωνυμίου ΝΙΜΤΣ που αφορά το Νοσηλευτικό Ίδρυμα Μετοχικού Ταμείου Στρατού (νοσοκομείο των Αθηνών)
Αργύρης Ντινόπουλος

Ο **Αργύρης Ντινόπουλος** (17 Μαρτίου 1956) είναι Έλληνας πολιτικός και πρώην δημοσιογράφος. 

Από τις εκλογές του 2007 μέχρι τον Ιανουάριο του 2015 εκλέγεται βουλευτής της Νέας Δημοκρατίας στην εκλογική περιοχή της Β' Αθηνών.

## Βιογραφικά στοιχεία
Γεννήθηκε το 1956 και είναι γιος του Βασίλη Ντινόπουλου, ταξίαρχου ε.α. του ελληνικού στρατού, και της Μαρίας, συνταξιούχου φιλολόγου. 

Αποφοίτησε από τη Λεόντειο Σχολή Νέας Σμύρνης και σπούδασε νομικά στο Πανεπιστήμιο Αθηνών. 

Πραγματοποίησε μεταπτυχιακές σπουδές στο εμπορικό δίκαιο στο πανεπιστήμιο Paris 2 καθώς και στο University College του Λονδίνου στο δίκαιο των σοσιαλιστικών χωρών και στις σχέσεις δικαίου και μαρξισμού. Ιδιώτευσε ως δικηγόρος αλλά σύντομα ασχολήθηκε με τη δημοσιογραφία.

## Δημοσιογραφία
Την περίοδο 1984 - 1992 εργαζόταν στην ΕΡΤ ενώ παράλληλα συνεργαζόταν με το ραδιόφωνο του ΣΚΑΪ. Εργάστηκε στον τηλεοπτικό σταθμό του ΑΝΤ1 αρθρογραφώντας κατά διαστήματα στις εφημερίδες Η Καθημερινή, Το Βήμα, Απογευματινή κ.α. Επίσης εργάστηκε ως πολεμικός ανταποκριτής αναλαμβάνοντας αποστολές στο Μεξικό (εξέγερση των Τσιάπας), στη Ρουάντα (γενοκτονία της Ρουάντα), στο Ιράκ (στον πόλεμο του Κόλπου και κατά την εισβολή των ΗΠΑ), στην Αλβανία (ένοπλες εξεγέρσεις) κ.α. Τον Απρίλιο του 2003 βραβεύθηκε μαζί με άλλους πολεμικούς ανταποκριτές από την ΕΣΗΕΑ για τις ανταποκρίσεις του κατά την αμερικανική εισβολή στο Ιράκ.

## Πολιτική σταδιοδρομία
Το 2002 έθεσε υποψηφιότητα για τη δημαρχία των Βριλησσίων εκλεγόμενος στον δεύτερο γύρο. Το 2006 έθεσε υποψηφιότητα με την υποστήριξη της Νέας Δημοκρατίας για την υπερνομαρχία Αθηνών - Πειραιώς, απέτυχε όμως να εκλεγεί από τον πρώτο γύρο. Στις εκλογές του 2007 εξελέγη βουλευτής στην περιφέρεια της Β΄ Αθηνών επανεκλεγόμενος το 2009 και το 2012.

Το 2010 η Ολομέλεια της Βουλής με ψήφους 237 επί 241 ψήφισε κατά της άρσης ασυλίας του Ντινόπουλου για αδικήματα (παρακώλυση συγκοινωνιών και αντίσταση κατά της αρχής) που φέρεται να διέπραξε όταν ήταν δήμαρχος Βριλησίων. 

Ως πολιτικός έχει κατακριθεί από σημαντική μερίδα του τύπου για λαϊκισμό, για συμπεριφορά με εντάσεις στο δημόσιο διάλογο καθώς και για υπερπροβολή στα τηλεοπτικά παράθυρα. Τον Μάρτιο του 2010 η Ρένα Δούρου κατέθεσε αγωγή εναντίον του Αργύγη Ντινόπουλου ζητώντας 260.000 ευρώ για ηθική βλάβη από την προσβολή της προσωπικότητάς της καθώς ο τελευταίος την παρουσίασε σε τηλεοπτική εκπομπή, ως σύμβουλο του Άκη Τσοχατζόπουλου, υπόθεση για την οποία επεβλήθη στον Αργύρη Ντινόπουλο η καταβολή αποζημίωσης για συκοφαντική δυσφήμιση στην Ρένα Δούρου 60.000 ευρώ πρωτόδικα το 2015 η οποία μειώθηκε στα 10.000 ευρώ στο Εφετείο το 2017.

## Παραπομπές


Κατηγορία:Έλληνες υπουργοί Εσωτερικών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες δημοσιογράφοι του 20ού αιώνα
Περί όνου σκιάς

μικρογραφία|Wieland K. M. History of the Abderites, έκδοση 1818
Η **Περί όνου σκιάς** είναι φράση που πρωτοείδε το φως στα Άβδηρα και λέγεται μέχρι τις μέρες μας, υποδηλώνοντας την αντισυμβατική συμπεριφορά του εντολέα προκειμένου να επωφεληθεί ακόμα περισσότερο σε περιπτώσεις ιδίως άτυπων ενοχικών συναλλαγών για να ερμηνευθεί τελικά ως έκφραση της προπέτειας και του μεγέθους της ανοησίας. Επίσης η φράση υποδηλώνει την εντατική και ιδιαίτερη ενασχόληση με ένα θέμα το οποίο είναι ασήμαντο.

## Προέλευση της φράσης
Κάποιος επώνυμος Αβδηρίτης ενοικίασε έναν όνο για να μεταφέρει αυτόν και τις αποσκευές του σε άλλη πόλη. Περπατώντας σε ένα  άνυδρο και άδενδρο τοπίο θέλησε το μεσημέρι να ξεκουραστεί και κάθισε στη σκιά του ζώου. Ο αγωγιάτης τότε του ζήτησε επιπλέον αμοιβή για την παρασχεθείσα από τον όνο ευεργετική σκιά την οποία όμως αρνήθηκε ο ενοικιαστής. Η διαφορά οδηγήθηκε στα δικαστήρια και μετά από αλλεπάλληλες δικαστικές αποφάσεις έφθασε ως τη Βουλή των τετρακοσίων. Εν τω μεταξύ η πόλη είχε αναστατωθεί και σχεδόν παραλύσει λόγω του ότι οι πολίτες είχαν διαιρεθεί σε δυο στρατόπεδα, τους «Σκιερούς», δηλαδή των οπαδών της σκιάς του όνου ως αυθύπαρκτου και αυτοτελούς πράγματος και τους «ονικούς» δηλαδή εκείνων της έννοιας του όνου ως συνολικού και ενιαίου αντικειμένου στη συναλλαγή. Λέγεται όμως προτού λήξει η δίκη, την λύση έδωσαν κάποιοι άγνωστοι, που εξόντωσαν τον ατυχή όνο και έτσι μη υπάρχοντος του πειστηρίου η υπόθεση ετέθη στο αρχείο.

## Παραπομπές


Κατηγορία:Αρχαία ελληνική γλώσσα
Boeing CH-47 Chinook

Το **Boeing CH-47 Chinook** είναι ένα αμερικάνικης κατασκευής δικινητήριο ελικόπτερο, που χρησιμοποιείται κατά κύριο λόγο σε μεταφορές προσώπων , αντικειμένων ή και οχημάτων του στρατού . Το συγκεκριμένο ελικόπτερο πήρε το όνομά του από την αμερικανική φυλή των Ινδιάνων, Σινούκ.

## Χώρες που έχουν το CH-47 Chinook

* (πρώην)
*
*
*
*
*
*
*
*
*
*
*
*
*
*
*
*
*
*
* 
*
*
*(πρώην)

## Παραπομπές


## Εξωτερικοί σύνδεσμοι
* 

Κατηγορία:Μεταφορικά ελικόπτερα
Σαΐκ Ουμάρ Καν

Ο **Σαΐκ Ουμάρ Καν** (6 Μαρτίου 1975 – 29 Ιουλίου 2014) ήταν ο αρχίατρος της Σιέρα Λεόνε που προσπάθησε να περιορίσει την έξαρση του ιού Έμπολα 2014 στη χώρα του.

Ο ιολόγος φρόντισε πάνω από 100 ασθενείς πριν υποκύψει ο ίδιος στον ιό. Αναγνωρίστηκε ως "έθνικός ήρωας" από το Υπουργείο Υγείας της Σιέρα Λεόνε 

## Θάνατος
Ο Καν πέθανε από την ασθένεια στις 29 Ιουλίου, 2014, μετά τη μεταφορά του σε νέα καραντίνα, στο νοσοκομείο που διατηρούν οι Γιατροί Χωρίς Σύνορα στην πόλη Καϊλαχούν, καθώς οι εξετάσεις του έδειξαν ότι είχε μολυνθεί από τον ιό. Η υπουργός Υγείας Μιάτα Κάργκμπο τον χαρακτήρισε "εθνικό ήρωα" γιατί "εργαζόταν δώδεκα ώρες την ημέρα για να σώσει ζωές και έκανε μια απίστευτη θυσία". Ο πρόεδρος της χώρας Έρνεστ Μπάι Κορόμα επρόκειτο να επισκεφθεί το ιατρικό του κέντρο την εβδομάδα που απεβίωσε.

## Παραπομπές


Κατηγορία:Ιολόγοι
Κατηγορία:Ιατροί από τη Σιέρα Λεόνε